text: Eitt høvuðsendamál við rannsóknartúrinum á Føroyabanka er at fylgja við nøgdini av botnfiski. Nøgdin av e-DNA verður eisini kannað
text: #000002
text: Hetta er ein fimm ára verkætlan, sum Fiskivinnuroyndir hava fíggjað, har fleiri partar eru við (Mynd: Jens Kr. Vang)
text: #000003
text: Næstu vikuna skal havrannsókarskipið Jákup Sverri á Føroyabanka í samband við árligu yvirlitistrolingina um várið. Umframt kanning av støðuni hjá botnfiski á bankanum, verður nøgdin av e-DNA í vatnroyndum kannað, og Umhvørvisstovan ger neyvar uppmátingar av botninum á bankanum.
text: #000004
text: Sum ein partur av eini verkætlan, sum Havstovan arbeiðir við, verður eisini nøgdin av e-DNA kannað, har vatnroyndir verða tiknar, fyri at máta nøgdina av DNA í sjónum, sum stavar frá toski og hýsu. Úrslitini frá e-DNA kanningunum verða síðan samanbornar við úrslitini frá yvirlitstrolingini.
text: #000006
text: Hetta er ein fimm ára verkætlan, sum Fiskivinnuroyndir hava fíggjað. Endamálið við verkætlanini er at kanna, um e-DNA-kanningar kunnu brúkast, sum partur av grundarlagnum fyri stovnsmetingar. Havstovan, umframt fleiri aðrir granskingarstovnar um allan heimin, arbeiða við líknandi kanningum, og kanningarnar á Føroyabanka eru týdningarmiklar sum ískoyti til hesa altjóða gransking.
text: #000007
text: Við á túrinum er eisini eitt lítið norskt granskingarlið, sum skal taka nakrar royndir fyri at kanna, hvussu skjótt DNA frá fiski heldur sær í vatnroyndunum, áðrenn tað verður niðurbrotið.
text: #000008
text: Minni veiða av norðhavssild og makreli men meira av svartkjafti
text: #000012
text: Stór pelagisk fyritøka møguliga til Føroya
text: #000013
text: Smyril Line keypir enn eitt farmaskip
text: #000018